Kihangi Mahuka

Kihangi Mahuka ni kata ya Wilaya ya Mbinga katika Mkoa wa Ruvuma, Tanzania, yenye postikodi namba 57413. 

Kata hiyo imeundwa na vijiji vinne ambavyo ni: Kihangi Mahuka, Lipumba, Lihutu na Mahumbato (Nswika). Inapatikana mashariki ya wilaya ya Mbinga ikipitiwa na barabara kuu ya Mbamba Bay - Mtwara. 

Jina limetokana na mlima Kihangi uliopo eneo hilo. Mahuka ni neno la lugha ya wenyeji ambao walikuwa wakiishi hapo.

Katika sensa iliyofanyika mwaka 2022 wakazi walihesabika kuwa 7,695 https://www.nbs.go.tz. Kwa mujibu wa sensa iliyofanyika mwaka wa 2012, kata ilikuwa na wakazi wapatao 12,832 kabla ya kumegwa na kuzaa kata ya Lukarasi.Sensa ya 2012, Ruvuma - Mbinga District Council 

Kati ya makabila yanayopatikana Kihangi Mahuka, kubwa ni la Wamatengo ambao ndi0 wazawa, pia kuna Wangoni, Wabena na Wahehe wachache.

Shughuli kubwa ya kiuchumi ni kilimo: Wamatengo hao ni mahiri na wabobezi katika kilimo cha mazao ya chakula kama mahindi, maharagwe, mbogamboga na matunda, ndizi (matoki), miwa, magimbi, viazi, ngano, ulezi na alizeti; vilevile mazao ya biashara hasa kahawa ambayo Kihangi Mahuka ni kwao na kwa kiasi kikubwa pia mitiulaya na tumbaku kidogo sana.  

Kihangi Mahuka ina huduma za kijamii zikiwemo zahanati, shule za msingi na sekondari, maji safi, umeme na huduma za kiroho.

Tarehe 19 Januari 2026 Kihangi Mahuka ilitembelewa na mbunge wa kwanza wa kike na waziri wa biashara na viwanda, Judith Salvio Kapinga, ikiwa haikuwahi kutokea. Hivyo ilikuwa heshima kubwa kwa kijiji hadi kata.

Marejeo

Jamii:kata za Mkoa wa Ruvuma
Jamii:Wilaya ya Mbinga